Diari Oficial de la Generalitat Valenciana


Sumari del DOGV 7767, del 25-04-2016 (2016/2527)

RESOLUCIÓ de 4 d'abril de 2016, del Servei Territorial d'Indústria i Energia d'Alacant, per la qual s'atorga a Gas Natural Cegas, SA autorització administrativa per a realitzar el canvi de tipus de gas a subministrar en la xarxa de distribució de gas canalitzat de la urbanització Las Lomas de Campoamor d'Orihuela Costa, així com el tancament de la instal·lació d'emmagatzematge de GLP a granel de subministrament a l'esmentada xarxa, en el terme municipal d'Orihuela, en la província d'Alacant. Expedient número CBREDE/2015/25/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2527


Data del document
:   04-04-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 4 d'abril de 2016, del Servei Territorial d'Indústria i Energia d'Alacant, per la qual s'atorga a Gas Natural Cegas, SA autorització administrativa per a realitzar el canvi de tipus de gas a subministrar en la xarxa de distribució de gas canalitzat de la urbanització Las Lomas de Campoamor d'Orihuela Costa, així com el tancament de la instal·lació d'emmagatzematge de GLP a granel de subministrament a l'esmentada xarxa, en el terme municipal d'Orihuela, en la província d'Alacant. Expedient número CBREDE/2015/25/03. [2016/2527]  
Vist l'expedient amb referència CBREDE/2015/25/03 incoat per part del Servei Territorial d'Indústria i Energia d'Alacant, a instància de Gas Natural Cegas, SA, relatiu a la sol·licitud d'autorització administrativa per a realitzar el canvi de tipus de gas GLP a gas natural a subministrar en la xarxa de distribució existent de gas canalitzat de la urbanització Las Lomas de Campoamor, a Orihuela Costa, així com el tancament del centre existent d'emmagatzematge de GLP, en el carrer de Santander, en el terme municipal d'Orihuela, província d'Alacant.  
  
A l'esmentada sol·licitud s'adjuntava el projecte tècnic d'execució denominat Projecte de conversió de GLP a gas natural en la xarxa de distribució de la urbanització Las Lomas de Campoamor, d'Orihuela Costa, redactat per tècnic competent, acompanyat de la declaració responsable de 27 d'octubre de 2015. Posteriorment es va adjuntar-hi el projecte de tancament de la instal·lació d'emmagatzematge de GLP existent, redactat per tècnic competent, acompanyat de la declaració responsable de 3 de desembre de 2015.  
Atés que amb data 17 de juny de 2015, va ser dictada resolució de la Direcció General d'Energia per la qual s'atorga autorització administrativa prèvia per a la transmissió de la titularitat a favor de Gas Natural Cegas, SA, de les instal·lacions d'emmagatzematge i distribució de GLP a granel, en el terme municipal d'Orihuela, província d'Alacant, actualment titularitat de Repsol Butano, SA. Expedient CBREDE/2015/9/03.  
  
Atés que per la seua relació amb l'autorització sol·licitada constitueixen antecedents a ressenyar els següents actes administratius:  
Resolució de 22 d'octubre de 1996, de la Conselleria d'Indústria i Comerç sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la 2a i 3a família en les localitats d'Agost, Muro de Alcoy i Orihuela (Alacant), per a usos domèstics, comercials i xicotetes indústries. Expedient número 1531/96.  
Autorització de posada en servei de 12 de novembre de 1999, del Servei Territorial d'Indústria i Energia d'Alacant, corresponent a una part de la xarxa de distribució i de les instal·lacions d'emmagatzematge de GLP (3 depòsits aeris de 19.760 l amb núm. LP-992086, LP-992686 i LP-992253), en el carrer de Santander de la urbanització Las Lomas de Campoamor, a Orihuela Costa. Expedient número CBDFCP/1998/356.  
  
Autorització de posada en servei parcial de 27 de maig de 2003, del Servei Territorial d'Indústria i Energia d'Alacant, corresponent a una ampliació de la xarxa de distribució de la urbanització Las Lomas de Campoamor, a Orihuela Costa. Expedient número CBDFCP/1998/356.  
  
Resolució de 7 de juliol de 2006, del Servei Territorial d'Energia d'Alacant, per la qual s'atorga autorització administrativa i aprovació del projecte d'execució a l'empresa Gas Natural Cegas, SA per a la construcció de les instal·lacions de distribució de gas natural en la localitat d'Orihuela Costa, en la província d'Alacant. Expedient número CBREDE/2005.10.2003.  
Acta parcial de posada en servei de 19 de desembre de 2012, del Servei Territorial d'Energia, corresponent a la xarxa de distribució de gas natural d'Orihuela Costa, província d'Alacant. Expedient número CBREDE/2005.10.2003.  
Resolució de 20 de març de 2015, del Servei Territorial d'Energia d'Alacant, de la Conselleria d'Economia, Indústria, Turisme i Ocupació, per la qual s'atorga a Gas Natural Cegas, SA autorització administrativa per a la construcció de les ampliacions de xarxes existents de distribució de gas natural, en la província d'Alacant, previstes a realitzar durant l'any 2015. Expedient número CBREDE/2014/46/03.  
  
Atés que per aplicació de l'article 46.bis punt 8 de la Llei 34/1998, de 7 octubre, del Sector d'Hidrocarburs, la transformació de les instal·lacions de distribució de GLP a granel per a la seua utilització amb gas natural requereix autorització administrativa, i ha de complir les condicions tècniques de seguretat que siguen aplicables i sotmetre's en tot a les disposicions normatives vigents per a les instal·lacions de distribució de gas natural.  
Atés que per aplicació de l'article 46.bis punt 1 de la Llei 34/1998, de 7 octubre, del Sector d'Hidrocarburs, el tancament de les instal·lacions d'emmagatzematge de GLP a granel requereix autorització administrativa prèvia.  
Atés que Gas Natural Cegas, SA es troba inscrita definitivament en el Registre Administratiu de Distribuïdors de Combustibles Gasosos per Canalització del Ministeri d'Indústria, Energia i Turisme, amb àmbit d'actuació nacional i número 7.  
Atés que Gas Natural Cegas, SA disposa d'una xarxa de distribució de gas natural en explotació en la urbanització Las Lomas de Campoamor, per la qual cosa es disposa de la infraestructura necessària per a subministrar gas natural a la xarxa de distribució existent de GLP a transformar en el terme municipal d'Orihuela.  
Vist que la xarxa de distribució existent va ser dissenyada i construïda per a ser compatible amb la distribució de gas natural, d'acord amb el que preveu l'article 46 bis de la Llei 34/1998, de 7 d'octubre, del Sector d'Hidrocarburs.  
Vist que la documentació tècnica acompanyada reuneix una definició i concreció de les actuacions a realitzar i s'ajusta al que estableix l'article 46 bis de la Llei 34/1998, de 7 d'octubre, del Sector d'Hidrocarburs.  
Considerant complits els tràmits establits en la Llei 34/1998, de 7 d'octubre, en el Reial Decret 1085/1992, d'11 de setembre, i en el Reial Decret 1434/2002, de 27 de desembre.  
Vist que el Servei Territorial d'Indústria i Energia d'Alacant és competent per a la resolució del present expedient, d'acord amb el que disposa l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i el que estableix l'article 2.2.c de l'Ordre de 9 de febrer de 2001, de la Conselleria d'Indústria i Comerç, per la qual s'atribueixen competències en matèria d'autoritzacions administratives d'instal·lacions de transport, regasificació i distribució de combustibles gasosos per canalització.  
  
En consideració d'això, complits els requisits i els procediments legals i reglamentaris establits en la legislació vigent aplicables, aquest Servei Territorial d'Indústria i Energia resol:  
  
  
Primer  
Atorgar autorització administrativa a l'empresa Gas Natural Cegas, SA per a realitzar el canvi de tipus de gas a subministrar en la xarxa existent de distribució de gas canalitzat de la urbanització Las Lomas de Campoamor, a Orihuela Costa, de gas GLP a gas natural, així com, per al tancament de la instal·lació existent d'emmagatzematge de GLP a granel, ubicada en el carrer Santander, de la dita urbanització, en el terme municipal d'Orihuela, en el moment que s'haja realitzat el canvi de gas autoritzat, les característiques principals i actuacions del qual s'indiquen a continuació:  
Tipus de gas a subministrar: gas natural.  
Punt de connexió: punts de la xarxa existent (autoritzada i posada en marxa) de distribució de gas natural a Orihuela Costa, titularitat de Gas Natural Cegas, SA, en l'avinguda d'Eivissa cantonada amb el carrer Comte de Barcelona i en l'avinguda d'Eivissa amb el carrer d'Eivissa, en el terme municipal d'Orihuela.  
Pressió màxima d'operació: 0,4 bar  
Xarxa autoritzada de distribució amb MOP 0,4 bar: 10 996 m de canalitzacions existents de polietilé PE 100 SDR 17,6 i diàmetres de 40 i 63 mm, amb 892 usuaris connectats a l'esmentada xarxa.  
Zona geogràfica: urbanització Las Lomas de Campoamor d'Orihuela Costa, conforme al pla denominat Planta de traçat de la xarxa de distribució, del projecte.  
Anàlisi i sectorització de la xarxa a convertir i determinació de les actuacions per a connectar amb la xarxa existent autoritzada de distribució de gas natural.  
Adaptació de les instal·lacions receptores afectades pel canvi de gas.  
Inertització, desgasificació i retirada dels 3 depòsits existents aeris de 19.760 l (LP-992086, LP-992686 i LP-992253) de la planta de GLP denominada GLP 066-3, en el carrer de Santander de la urbanització Las Lomas de Campoamor.  
La present autorització quedarà sotmesa a les condicions que figuren a continuació:  
1. Las Instal·lacions de distribució de gas natural compliran, en tot cas, el que estableix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua Instrucció tècnica complementària ITC-ICG 01 «Instal·lacions de distribució de combustibles gasosos per canalització», així com les disposicions i normes tècniques que li siguen aplicables. Així mateix, les instal·lacions hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari.  
  
2. Gas Natural Cegas, SA complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs Hidrocarburs, i l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. Gas Natural Cegas, SA, una vegada realitzat el canvi de gas, haurà de realitzar el tancament del centre d'emmagatzematge de GLP, en el termini màxim de tres mesos, haurà d'inertitzar els depòsits adequadament i comunicarà al servei territorial, el tancament efectiu de la dita instal·lació.  
5. Gas Natural Cegas, SA queda obligada amb els titulars dels contractes en vigor en aqueix moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si és el cas, el comptador, amb la finalitat de deixar la instal·lació receptora en condicions de seguretat i sense que açò puga reportar cap cost per a l'usuari, conforme a l'article 38 del Reglament general del servei públic de gasos combustibles.  
6. La Administració, amb el tràmit previ de l'oportú procediment, deixarà sense efecte la present resolució en qualsevol moment en el cas que s'observe l'incompliment o inobservança de les condicions imposades.  
7. La determinació de les tarifes i del règim econòmic que siguen aplicables per al subministrament de gas natural es regiran per les disposicions vigents en cada moment.  
8. Las instal·lacions receptores de gas, hauran de complir el que disposa el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la Instrucció tècnica ITC-ICG 07 «Instal·lacions receptores de combustibles gasosos». El titular de les instal·lacions, o si és el cas els usuaris, seran responsables que les seues instal·lacions complisquen les condicions tècniques i de seguretat que reglamentàriament resulten exigibles així com del seu correcte manteniment.  
9. El termini d'execució de les actuacions a desenvolupar serà de sis mesos, comptador a partir de la data en què es notifique aquesta resolució. No obstant això, amb anterioritat a la finalització del termini podrà sol·licitar una ampliació concreta d'aquests per mitjà de sol·licitud motivada davant d'aquest Servei Territorial d'Indústria i Energia, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
10. Personal tècnic en la matèria adscrit al serveitTerritorial podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació a l'esmentat servei territorial l'inici de les actuacions.  
11. La present autorització en cap cas concedirà al seu titular drets exclusius d'ús, i s'atorga sense perjudici de tercers, deixant a part els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessaris per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
  
Segon  
Ordenar:  
La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
La notificació de la present resolució a Gas Natural Cegas, SA.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia d'aquesta conselleria en el termini d'un mes, comptat des de l'endemà de la notificació, d'acord amb el que estableix l'article 115 de la Llei 30/1992, de 26 de novembre, delRègim Jurídic de les Administracions Públiques i del Procediment Administratiu Comú.  
  
  
Alacant, 4 d'abril de 2016.- El cap del Servei Territorial d'Indústria i Energia: Matías P. Mas Gisbert.